**ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ ΕΓΓΡΑΦΗΣ KAI ΕΠΑΝΕΓΓΡΑΦΗΣ**

#### 

1. **Αίτηση – συμπληρωμένο ερωτηματολόγιο** της μητέρας ή του πατέρα ή του κηδεμόνα του παιδιού ( το έντυπο διατίθεται από την Υπηρεσία ).
2. **Πιστοποιητικό οικογενειακής κατάστασης** (τελευταίου εξαμήνου).

Σε περίπτωση που οι γονείς είναι αλλοδαποί και η χώρα καταγωγής τους δεν εκδίδει πιστοποιητικό οικογενειακής κατάστασης, τότε θα πρέπει να προσκομίσουν οποιοδήποτε άλλο αντίστοιχο έγγραφο, το οποίο να πιστοποιεί την ανωτέρω κατάσταση, συνοδευόμενο από επίσημη μετάφραση, καθώς και επίσημο έγγραφο από την Πρεσβεία ή Προξενείο της χώρας, όπου θα βεβαιώνονται τα ανωτέρω.

1. α) **Βεβαίωση Υγείας** του Βρέφους ή του προνηπίου ( το έντυπο διατίθεται από την Υπηρεσία ).

β) Φωτοαντίγραφο της πρώτης σελίδας του Βιβλιαρίου Υγείας του παιδιού, όπου αναγράφονται τα στοιχεία του και της σελίδας του εμβολιασμού ώστε να φαίνονται τα προβλεπόμενα για την ηλικία του εμβόλια. Επίσης αποτελέσματα φυματινοαντίδρασης Mantoux, όπως κάθε φορά προβλέπεται από το Εθνικό Πρόγραμμα Εμβολιασμών.

1. Πράξη Διοικητικού Προσδιορισμού Φόρου **(Εκκαθαριστικό σημείωμα)** για το οικονομικό έτος 2019 (φορολογικό έτος 2018, δηλαδή για εισοδήματα που αποκτήθηκαν από 1/01/2018 έως 31/12/2018). Σε περίπτωση που δεν υπάρχει, κατατίθεται εκκαθαριστικό σημείωμα προηγούμενου έτους και στη συνέχεια προσκομίζεται υποχρεωτικά το ανωτέρω.
2. **Για εργαζόμενους**:

* **Στον Ιδιωτικό Τομέα**, απαιτείται πρόσφατη **βεβαίωση εργασίας** από τον εργοδότη ή βεβαίωση ότι πρόκειται να εργασθούν εντός μηνός από την υποβολή της αίτησης με προσδιορισμό του ύψους των αποδοχών τους και αντίγραφο αναγγελίας πρόσληψης ή της σύμβασης μαζί με το έντυπο Ε4 (ετήσιος πίνακας προσωπικού).
* **Στο Δημόσιο, Τοπική Αυτοδιοίκηση ή Ν.Π.Δ.Δ**. αυτών, απαιτείται **πρόσφατη βεβαίωση εργασίας.**

1. **Για ελεύθερους επαγγελματίες**:

* Αντίγραφο πληρωμής των τελευταίων εισφορών στον ΟΑΕΕ (χωρίς να είναι απαραίτητη η εξόφληση των εισφορών) **ή** βεβαίωση από τον ΟΑΕΕ η οποία επιβεβαιώνει την εγγραφή στα μητρώα του.
* Έναρξη από την Δ.Ο.Υ.

1. **Σε περιπτώσεις εταίρων σε Ο.Ε. ή Ε.Ε. Ι.ΚΕ. ή Μονοπρόσωπη ΕΠΕ ή ΕΠΕ:**

* Καταστατικό και τυχόν μεταβολές του.
* Βεβαίωση ασφαλιστικού φορέα.

1. **Για αυτοαπασχολούμενους στον πρωτογενή τομέα**:

* Βεβαίωση ασφαλίσεως από τον Ο.Γ.Α. ότι είναι άμεσα ασφαλισμένοι κατά το τρέχον έτος.

1. **Για συμμετοχή σε Ενεργητικές Πολιτικές Απασχόλησης** (Ε.Π.Α.):

* Βεβαίωση του αρμόδιου φορέα για ένταξη στο πρόγραμμα , όπου θα αναγράφεται και η χρονική περίοδος συμμετοχής σε αυτό ή αντίγραφο του ιδιωτικού συμφωνητικού συνεργασίας ή αντίγραφο εγκριτικής απόφασης υπαγωγής καθώς και υπεύθυνη δήλωση εργοδότη για τη συνέχιση παρακολούθησης του προγράμματος.

1. **Για άνεργους** :

* Βεβαίωση ανεργίας από τον Ο.Α.Ε.Δ. ή κάρτα ανεργίας σε ισχύ του γονέα ή των γονέων που είναι άνεργοι.

1. **Για την εγγραφή παιδιού αλλοδαπών γονέων** στον Παιδικό Σταθμό, εκτός των αναφερόμενων δικαιολογητικών, απαραίτητη προϋπόθεση είναι η **άδεια διαμονής σε ισχύ** στην χώρα μας. Σε περίπτωση που έχει λήξει η άδεια διαμονής, απαιτείται η τελευταία άδεια διαμονής, καθώς και αίτηση ανανέωσής της συνοδευόμενη από βεβαίωση του αρμόδιου φορέα. Σε περίπτωση γεννήσεως του παιδιού στην χώρα μας απαιτείται Ληξιαρχική Πράξη Γεννήσεως.

**ΕΙΔΙΚΑ ΔΙΚΑΙΟΛΟΓΗΤΙΚΑ ΑΝΑ ΠΕΡΙΠΤΩΣΗ**

1. **Διαζευγμένοι Γονείς :**

* Απαιτείται αντίγραφο διαζευκτηρίου και απόφαση επιμέλειας.

1. **Γονείς σε διάσταση** :

* Απαιτείται αίτηση διαζυγίου ή οποιοδήποτε αποδεικτικό έγγραφο της διάστασης, απόφαση προσωρινής επιμέλειας (εάν υπάρχει) και διαχωρισμός φορολογικής δήλωσης.

1. **Μονογονεϊκή οικογένεια**:

α) Άγαμη μητέρα απαιτείται και ληξιαρχική πράξη γέννησης του παιδιού, εάν αυτό δεν προκύπτει από το πιστοποιητικό οικογενειακής κατάστασης.

β) Παιδί ορφανό απαιτείται ληξιαρχική πράξη του αποβιώσαντα γονέα, εάν αυτό δεν αναφέρεται στο πιστοποιητικό οικογενειακής κατάστασης.

**4. Για γονείς με παιδί ΑΜΕΑ ή γονείς ΑΜΕΑ**, με ποσοστό αναπηρίας έως ή άνω 67% απαιτείται απόφαση Κ.Ε.Π.Α. ή βεβαίωση Υγειονομικής Επιτροπής.

**5. Για γονέα ο οποίος υπηρετεί τη στρατιωτική του θητεία** απαιτείται φωτοαντίγραφο της στρατιωτικής του ταυτότητας και πρόσφατη βεβαίωση από τον στρατό.

**6. Για γονείς που είναι σπουδαστές ή φοιτητές** απαιτείται βεβαίωση φοίτησης του οικείου εκπαιδευτικού ιδρύματος.